Edmund Hillary

Edmund Percival Hillary (* 20. Januar 1919 ä Auckland; † 11. Januar 2008 ä Auckland) wood als zweides Kenk va drei ä Neuseeland jeboore. Hä woch dr ischte Mensch, dä öt schaffde, dr hüxte Bersch van d Wält, dr Mt. Everest huch z klömme. Dat maade hä zsamme met d Hölp van Tenzing Norgay, önö Mann us Nepal.

 Si Lääve 
Nö d Schüllzitt liirde hä öt Klömmö en d Bersch va Neuseeland, di Alpe (Nüüseeland) heesche. Hä jäng 2 Joohr no d Universität ä Auckland bevöör hä wi singe Papp Imker wood. 

En dr Zweide Weltkresch woch hä en d Luftwaffe va Neuseeland.

1948 schaffte hä öt zsamme met Harry Ayres als ischter dr Mont Cook övver d Süüdsii örop z klömme.

Am 29. Mai 1953 schaffte Hillary öt met sing Expeditiun, di 1951 opbroch, dr Mont Everest, da  Meter huch es z besteeje. Op d Spetz van dr Berch vong hä ke Zeeche, da töt vreuer öns önö Mensch do jewää woch. Ovve maade hä dat beröhmde Beld va Enzing Norgay, dä onger sisch dr Rest van d Welt hat.

Ö paar Mond donoo wood Hillary va d Könnigin Elizabet II. zm Ritter jeschlaare, Norgay kräät d George Medallich.

Ävver Hillary joov öt Klömme net op. En d 50er un 60er Joohre vong moch häm noch döck en dr Himalaja un op dr Südpol. 1958 woch hä dr Chef van d dreide Südpolexpeditiun, di öt je joov.

Va 1984 bes 1989 woch Hillary Botschafter va Neuseeland ä Indie, Bangladesch un Nepal.

Hillary storv am 11. Januar 2008 en ö Krankehuus ä Auckland op Neuseeland. Hä hott önö Häzzschlaach.

 Websije 
 Övver Peter David Mulgrew 

Saachjrupp:Mann
Saachjrupp:Schraaveler